Autoriteti i Aviacionit Civil (Autoriteti dhe/ ose shkurt AAC) është person juridik publik, jobuxhetor, i cili funksionon ne zbatim te Ligjit 53/2022, datë 16.06.2022 “Për organizimin dhe funksionimin e Autoritetit të Aviacionit Civil”.

Objekti kryesor i veprimtarisë së Autoritetit është rregullimi dhe mbikëqyrja e të gjitha veprimtarive në fushën e transportit ajror civil në Republikën e Shqipërisë, në zbatim të Ligjit Nr. 96/2020 “Kodi Ajror i Republikës së Shqipërisë”.

Veprimtaria e Autoritetit financohet tërësisht nga të ardhurat e realizuara nga vetë ai.

Sipas Ligjit 53/2022, datë 16.06.2022 “Për organizimin dhe funksionimin e Autoritetit të Aviacionit Civil”, neni 18 “Të ardhurat e Autoritetit”, realizohen nga tarifat e vendosura për veprimtaritë që kryen Autoriteti të cilat llogariten në bazë të kostos.

Të ardhurat e Autoritetit përfshijnë:

* Të ardhurat nga tarifat e rrugës (*en-route*), të cilat mblidhen dhe faturohen nga Eurokontrolli, në zbatim të marrëveshjes së përbashkët të lidhur për tarifat e rrugës (*en-route*);
* Të ardhurat nga tarifa e sigurisë së aviacionit (*security*), e cila merret nëpërmjet aeroportit;
* Të ardhurat nga autorizimet, licencimet dhe certifikimet e parashikuara në Kodin Ajror të Republikës së Shqipërisë;
* Të ardhurat nga sanksionet, në zbatim të legjislacionit për aviacionin civil;
* Të ardhura të tjera të lejuara, si: grantet, fondi rezervë dhe huatë.

Të ardhurat përdoren për paga, sigurime dhe shpërblime, trajtime financiare dhe jofinanciare, shpenzime operative dhe investime të nevojshme për funksionimin normal të Autoritetit, për të krijuar dhe mbajtur fondin e rezervës, si dhe për pagesat e kontributeve, që rrjedhin nga anëtarësimi i Republikës së Shqipërisë në organizmat ndërkombëtarë të aviacionit civil, si dhe shpenzime të tjera të nevojshme. Trajtimet financiare përfshijnë mbulimin e shpenzimeve të kryera në përmbushje te detyrës, pagesat për trajnimet profesionale, për sigurimin e jetës dhe shëndetit dhe të tjera të ngjashme.

Autoriteti i Aviacionit Civil brenda datës 30 nëntor të çdo viti harton projekt programin ekonomik vjetor të AAC-së (të ardhura, shpenzime, investime) për vitin pasardhës.

**Për vitin 2021:**

Të ardhurat e programuara                  243.400.437

Të ardhurat e realizuara                       258.967.890

Realizimi në %                                              106%

**Për vitin 2022:**

Të ardhurat e programuara                  312.951.685

Të ardhurat e realizuara                       300.100.670

Realizimi në %                                                96%

**Për vitin 2023**:

Të ardhurat e programuara                  744.693.060